Guilckagh

She lus 'sy ghenus Ruscus ee Guilckagh.  She crouw sheer-ghlass t'ayn, eddyr 20 as 80 kentimeader er yrjid.  Ta cladodeyn eck jeh cummey duillagyn ta jannoo yn obbyr cheddin, as birragyn ayndaue.  Ta ny feer duillagyn scaaillagh, beggey as jeh cummey chuishloge.  Ayns Mee Averil as Mee ny Boaldyn, t'ee cur magh blaaghyn beggey glassey.  Ta berrishyn jiargey eck.

 Skeaylley 

Ta'n lus goll er skeaylley liorish ein, ny dy losseragh liorish raisoamyn.  T'ee ry-akin ayns keylljyn as cleighyn, as er eayninyn slystagh.

Ronney:Ruscus